laion/Wikipedia-Exotic huggingface dataset:
Sürrealism

Sürrealism on 20. sajandi kunsti ja kirjanduse vool, milles on olulisel kohal ebareaalsus, unenäod, hallutsinatsioonid, patoloogilised seisundid jms. 1924. aastal koondas siis veel dadaistide hulka kuuluv André Breton enda ümber sürrealistide koolkonna, mille keskpunktiks oli Pariis. Sürrealistid jagunesid kahte põlvkonda: esimene põlvkond on sündinud aastail 1890–1898 (Breton, Antonin Artaud, Louis Aragon, Paul Éluard jt.). Teine põlvkond on sündinud sajandi alguses (Salvador Dalí). Mõjutusi saadi Sigmund Freudi psühhoanalüüsiõpetusest, mille kohaselt looming lähtub alateadvusest, nägemustest, unenägudest, vaistlikest assotsiatsioonidest jne. Sürrealistid võtsid üle freudismist teesi, et ühiskondlikke konflikte on võimalik lahendada alateadvuslike jõudude vabastamise teel. Sürrealism üritas avardada inimese tõelisusepilti ja inimlikku kogemuspiiri, suundudes alateadvusse, tunnete ja aistingute maailma. Sürrealismi eelkäijateks peetakse Charles Baudelaire'i, Arthur Rimbaud'd ja Guillaume Apollinaire'i. Sürrealistid kasutavad inspiratsiooni vabastamiseks ja loomeprotsessi ergutamiseks mitmesuguseid tehnikaid. Kuna sürrealism kui liikumine on algusest peale olnud fragmentaarne, on just eri tehnikate väärtus ja roll on olnud üks paljudest lahkarvamuste teemadest. Mõned sürrealistid peavad näiteks automatismi ainult inspiratsiooniallikaks, teised aga leiavad, et automaatselt loodud objektid on juba ise valmis tööd, mis ei vaja viimistlemist. sürrealismi tehnikate loend Tiit Hennoste, "Hämarus lumeväljadel. Eesti kirjandus ja sürrealism" – kogumikus "Täiskui: Andres Ehin", koostanud Arne Merilai, sari Studia litteraria Estonica nr 12, Tartu Ülikooli Kirjastus, Tartu 2012, lk 199–228; ISBN 9789949321612 Arne Merilai, "Sürrealism eesti luules. Ankrumees ja udusulistaja" – samas, lk 229–244 Sürrealism Surrealismnow.com Janar Ala: Korralikult vormistatud ja täiesti sürr sabotaaž, Postimees, 19. november 2008 Sürrealism Eesti kunstis – Jaanus Nõgisto film 1991
Pedro Aquino

Pedro Jesús Aquino Sánchez (sündinud 13. aprillil 1995 Limas) on Peruu jalgpallur, kes mängib kaitsva poolkaitsjana Mehhiko kõrgliigaklubis Santos Laguna ja Peruu jalgpallikoondises. Ta alustas klubikarjääri Peruu klubis Sporting Cristal. Peruu kõrgliigas tegi ta debüüdi 2013. aastal. Aastatel 2017–2018 mängis ta Mehhiko kõrgliigaklubis Lobos BUAP ja 2018–2020 Club Leónis. 2020. aastal tuli ta Leóniga Mehhiko meistriks. 2021. aasta jaanuaris sõlmis ta lepingu Club Américaga. 2023. aasta juunis liitus ta Santos Lagunaga. Peruu jalgpallikoondises debüteeris Aquino 1. septembril 2016 MM-i valikmängus Boliivia vastu. Koondisekarjääri esimese värava lõi ta 6. septembril 2018 sõprusmängus Hollandi vastu. Ta kuulus Peruu koondisse 2018. aasta maailmameistrivõistlustel. León Liga MX: Guardianes 2020
Wayne Hennessey

Wayne Robert Hennessey (sündinud 24. jaanuaril 1987 Bangoris) on Walesi jalgpallur, kes mängib väravavahina Inglismaa Premier League'i Nottingham Forest ja Walesi jalgpallikoondises. 2003. aastal liitus ta Inglismaa klubiga Wolverhampton Wanderers. Kaks aastat hiljem sõlmis ta klubiga esimese profilepingu. 2007. aasta jaanuaris läks ta laenule Inglismaa tugevuselt neljanda liiga klubisse Stockport County. Ta püstitas Stockport Countys mängides Inglismaa Football League'i rekordi, kui tegi üheksa nullimängu järjest (kõik üheksa mängu lõppesid lisaks Stockport County võiduga). Hooajal 2007/08 kerkis Hennessey Wolverhampton Wanderersi esiväravavahiks; samal hooajal valiti Hennessey Inglismaa esiliiga sümboolsesse koosseisu. Aastatel 2008 ja 2012 valiti ta Wolverhampton Wanderersi aasta parimaks mängijaks. Pärast 2012. aastal saadud vigastust ei õnnestunud tal Wolverhampton Wanderersis enam kordagi mängida. Hooaja 2013/14 esimeses pooles oli ta laenul Inglismaa esiliigaklubis Yeovil Town. 2014. aasta jaanuaris sõlmis ta lepingu Inglismaa kõrgliigaklubiga Crystal Palace. 2021. aasta juulis sõlmis ta kaheaastase lepingu Inglismaa kõrgliigaklubiga Burnley. 2022. aasta juulis sõlmis ta lepingu äsja Inglismaa kõrgliigasse tõusnud Nottingham Forestiga. Walesi jalgpallikoondises tegi Hennessey debüüdi 26. mail 2017 sõprusmängus Uus-Meremaa vastu. Ta kuulus Walesi koondisse 2016. ja 2021. aasta Euroopa meistrivõistlustel ning 2022. aasta maailmameistrivõistlustel. 2022. aasta novembri seisuga on Hennessey Walesi koondises mänginud 108 korda, millega on ta Walesi koondises kolmas enim mänge pidanud mängija. "CLARETS NET RECORD-BREAKER HENNESSEY". burnleyfootballclub.com. 20.7.2021. Vaadatud 5.6.2022 "Nottingham Forest: Wales goalkeeper Wayne Hennessey signs two-year contract". BBC Sport. 15. juuli 2022. Vaadatud 4. septembril 2022.
Uus tänav (Keila)

Uus tänav on tänav, mis asub Keila linnas. Uus tänav ühendab Keila Keskväljakut ja raudteejaama. Nõukogude ajal kandis antud tänav M. Kalinini nime. "Keila tänavanimedest". Keila Leht, nr. 37. 16. oktoober 2015.
Pae tänav (Keila)

Pae tänav on tänav Keila linnas, mis ühendab Luha ja Piiri tänavaid. 1924. aastal jaotati Paldiski maantee äärne maa-ala ehituskruntideks ning loodi Pae ja Piiri tänav, kuhu ehitati elumajad. Nende juurde rajati puu- ja juurviljaaiad, mille saadusi käidi müümas ka Nõmme turul. Pae tänava ilme muutus 1970. aastatel, kui Keilas hoogustus elamuehitus. Paljud 20. sajandi alguses ehitatud väikeelamud lammutati ja tänava äärde ehitati mitu viiekorruselist paneelelamut.
Mäe tänav (Keila)

Mäe tänav on tänav Keila linnas. Kuni 2018. aasta oktoobrini oli Keilas kaks Vasara tänavat. Aadressisüsteemi korrastamise käigus moodustas Keila Linnavalitsus 2018. aastal kolm uut tänavat: Vasara põik, Kirsi tänav ja Mäe tänav. Mäe tänav on endine Vasara tänava lõunapoolne liin ja kulgeb alates Piiri tänavast garaažide vahelt kuni Paldiski maanteeni. Mäe tänava nimi on kaudne viide piirkonnas tegutsenud geoloogiakeskusele. Mäe tänav on 410 meetrit pikk. Mäe tänav 7 asub Keila Noortekeskus. "Neli uut tänavanime". Keila Leht, nr. 38. 19. oktoober 2018.
Vasara põik (Keila)

Vasara põik on tänav Keilas. Kuni 2018. aasta oktoobrini oli Keilas kaks Vasara tänavat (põhjapoolne ja lõunapoolsed liinid). Vasara tänava piirkonna aadresside korrastamiseks moodustas Keila Linnavalitsus 2018. aastal kolm uut tänavat: Vasara põik, Kirsi tänav ja Mäe tänav. "Neli uut tänavanime". Keila Leht, nr. 38. 19. oktoober 2018.
Ubamaak

Ubamaak on settelise või eluviaalse päritoluga rauamaak, mangaanimaak või alumiiniumimaak (boksiit), mis esineb väikeste ümmarguste või oakujuliste moodustistena. Ubamaagi hulka kuulub teatud laadi setteline pruunrauamaak ehk limoniit, mis on settinud järvepõhja (järvemaak) või soopõhja (sooraud).
Kirsi tänav (Keila)

Kirsi tänav on tänav Keila linnas, mis ühendab Mäe tänavat ja Paldiski maanteed. Kuni 2018. aasta oktoobrini oli Keilas kaks Vasara tänavat (põhjapoolne ja lõunapoolsed liinid). Vasara tänava piirkonna aadresside korrastamiseks moodustas Keila Linnavalitsus 2018. aastal kolm uut tänavat: Vasara põik, Kirsi tänav ja Mäe tänav. Tänav on saanud nime ühe eramu kirsiaia järgi, mis asub tänava servas. Tänava pikkus on 140 meetrit. "Neli uut tänavanime". Keila Leht, nr. 38. 19. oktoober 2018.
Vasara põik

Vasara põik on tänav Tartus Ropka linnaosas. See algab Vasara tänavalt ja liitub Jalakakuru tänavaga. Tänav on umbes 200 meetri pikkune ja sel on üks lisaharu. Postiindeksiga 50113.
Haldjajuuksed

Haldjajuuksed ehk inglijuuksed on härmatis, mis tekib hallitusseene Exidiopsis effusa osalusel. Sellist härmatist nimetatakse veel inglijuusteks, libahärmatiseks, külmalilledeks, jäävillaks ja jäähabemeks. Haldjajuukseid leiab leht- ja segametsadest peamiselt maapinnal kõdunevatelt lehtpuuokstelt. Nähtus tekib põhja laiuskraadidel ja mägistes piirkondades. Haldjajuuksed tekivad kindlate tingimuste korral. Vajalik on kõrge õhuniiskus, tuulevaikne ja ilma lumeta ilm. Temperatuur peab langema peale mõnda plusskraadi alla nulli. Eestis on sellised tingimused hilissügisel või varakevadel. Temperatuuri langemisel surutakse puidus olev niiskus läbi peenikeste pooride, kus see kohe külmub. Seene fermendid ei lase jääkristallidel suuremateks kristallideks muutuda ja tekivad peenikesed jääniidid. Seene kaasabil tekivad jääniitidest moodustised, mille läbimõõt on umbes 0,01 mm ja mis nullilähedase temperatuuri juures võivad püsida tunde. Haldjajuuksed võivad soodsate tingimuste korral kasvada kuni 20 cm pikkuseks. Madal temperatuur pikendab juukseid, sooja tõttu kaotavad nad vormi. Esimesena kirjeldas haldjajuukseid kui nähtust 1918. aastal saksa geofüüsik ja meteoroloog Alfred Wegener, kes arvas, et selle nähtuse kujunemisel osalevad hallitusseened. Šveitsi teadlane Gerhart Wagner selgitas koos meeskonnaga välja seeneliigi, mis osaleb haldjajuuste tekkel, ja tekke põhjused. Teadlased sattusid Šveitsis metsas haldjajuustele ja otsustasid uurida eriliste härmatisevormide kujunemist. Uurimistulemused ilmusid ajakirjas Biogeosciences. Aastal 2015 tulid Euroopa teadlased järeldusele, et haldjajuuste moodustumisel osaleb hallitusega sarnane seen Exidiopsis effusa. Samuti on leitud, et haldjajuuksed on seotud üdikulaadse seenega. Üdik ehk üdiseen ehk ­pärisüdik (Pseudohydnum gelatinosum) on kandseente hulka kuuluv söödav seeneliik, mis kuulub üdiku perekonda Pseudohydnum. Teadlased tegid selgeks, mis tekitab müstilisi „inglijuukseid“ (2015). Forte 29.07.2015 https://forte.delfi.ee/artikkel/72017141/teadlased-tegid-selgeks-mis-tekitab-mustilisi-inglijuukseid Martinson, Riina (2021). Külm ehib puuoksad inglijuustega  7.01.2021 https://maaelu.postimees.ee/7149036/kulm-ehib-puuoksad-inglijuustega Inglijuuksed metsas (2021). Looduskalender 16.11.2021 https://www.looduskalender.ee/n/index.php/node/6140 Tsõmbarevich, Oleg (2020). Haldja- ehk inglijuuksed. RMK 17.02.2020 https://www.rmk.ee/metsa-majandamine/loodusblogi/haldja-ehk-inglijuuksed Kamenik, Jüri (2020). Kargetel päevadel kohtab metsas haldjajuukseid 07.02.2020 https://maaelu.postimees.ee/6889810/kargetel-paevadel-kohtab-metsas-haldjajuukseid
Marília Mendonça

Marília Dias Mendonça (22. juuli 1995 Cristianópolis, Goiási osariik – 5. november 2021 Piedade de Caratinga, Minas Geraisi osariik) oli Brasiilia laulja, laulukirjutaja ja kitarrist. Tema karjäär algas 2011. aastal. Ta andis oma esimese live-albumi välja 2016. aastal. Tema teine album "Realidade" ilmus 2017. aastal ja pälvis Grammy Latino auhinna nominatsiooni. 2019. aastal andis ta välja albumi "Todos os Cantos". See album võitis talle Grammy Latino auhinna. 5. novembril 2021 hukkus Mendonça 26-aastaselt Minas Geraisi osariigis Piedade de Caratingas toimunud lennuõnnetuses. "Marília Mendonça celebra vitória no Grammy Latino: "Acho que estou sonhando"" (Brasiilia portugali). "Marilia Mendonça vai aonde o povo está com 'Todos os cantos'" (Brasiilia portugali). 14. september 2019. "Marília Mendonça ganha Grammy Latino de 2019 e não acredita" (Brasiilia portugali). 14. november 2019. "Marília Mendonça morre aos 26 anos em queda de avião em Minas Gerais". g1 (portugali). TV Globo. 5. november 2021. "Marilia Mendonca: Popular Brazil singer dies in plane crash at 26". BBC News. 5. november 2021.
Ülekandetegur

Ülekandetegur, ka ülekandearv, ülekandesuhe, on tehnikas mehhanismi või energiamuunduri iseloomuliku sisendsuuruse ja väljundsuuruse suhe. Pöörlevat liikumist edastava mehhanismi ülekandetegur võrdub vedava ja veetava lüli nurkkiiruste suhtega. Hammasülekande suurema ja väiksema ratta hammaste arvu suhet nimetatakse ülekandearvuks (näiteks jalgrattal). Energiamuunduri, näiteks trafo ülekandetegur on võrdne primaarahela elektromotoorjõu ja sekundaarahela elektromotoorjõu jagatisega. Elektriahela korral, mida saab käsitleda neliklemmina ehk kakspordina (näiteks elektrooniline võimendi), võrdub ülekandetegur väljundpinge amplituudi ja sisendpinge amplituudi suhtega või siis väljundvõimsuse ja sisendvõimsuse suhtega. Seda suhet väljendatakse harilikult logaritmilistes ühikutes – detsibellides (dB). Kui ülekandetegur on suurem kui 1 (suurem kui 0 dB), on tegemist signaali võimendamisega (juurdejuhitava energia arvel) ja ülekandetegurit võib nimetada võimendusteguriks. Kui ülekandetegur on väiksem kui 1 (detsibellid miinusmärgiga), toimub signaali nõrgendamine (summutamine), nagu näiteks atenuaatoris. Lüli ülekandesuhe ENE 10. köide, 1998
Võimendustegur

Võimendustegur, ka võimendus (inglise keeles gain), on elektroonikas ja signaalitöötluses lineaarse süsteemi väljundväärtuse A out {\displaystyle A_{\text{out}}} ja sisendväärtuse A in {\displaystyle A_{\text{in}}} suhe (jagatis): G = A out / A in . {\displaystyle G=A_{\text{out}}/A_{\text{in}}.} Suhestatavateks väärtusteks võivad seejuures olla süsteemi võimsuse, elektripinge amplituudi või voolutugevuse väljund- ja sisendväärtused. Vastavalt on siis tegemist võimsusvõimendusega (näiteks raadiosagedusvõimendis ja audiovõimendi võimsusvõimendis)]], pingevõimendusega (näiteks operatsioonvõimendis) või vooluvõimendusega (näiteks bipolaartransistoris). Võimendustegurit kui väljund- ja sisendsuuruste suhet väljendatakse sageli logaritmilistes ühikutes – detsibellides (dB). Võimsusvõimendus G P = 10 log 10 ⁡ ( P out P in )   dB , {\displaystyle G_{P}=10\log _{10}\left({\frac {P_{\text{out}}}{P_{\text{in}}}}\right)~{\text{dB}},} kus P in {\displaystyle P_{\text{in}}} on võimsus sisendis ja P out {\displaystyle P_{\text{out}}} võimsus väljundis. Pingevõimenduse avaldise saame, kui väljendame võimsuse pinge kaudu, P = U I = U 2 R {\displaystyle P=UI={\frac {U^{2}}{R}}} (sest Ohmi seaduse järgi I = U R {\displaystyle I={\frac {U}{R}}} ): G U = 10 log ⁡ U out 2 R out U in 2 R in   d B . {\displaystyle G_{U}=10\log {\frac {\frac {U_{\text{out}}^{2}}{R_{\text{out}}}}{\frac {U_{\text{in}}^{2}}{R_{\text{in}}}}}~\mathrm {dB} .} Paljudel juttudel on sisendtakistus R in {\displaystyle R_{\text{in}}} ja väljundtakistus R out {\displaystyle R_{\text{out}}} võrdsed, siis G U = 10 log ⁡ ( U out U in ) 2   dB = 20 log ⁡ ( U out U in )   dB . {\displaystyle G_{U}=10\log \left({\frac {U_{\text{out}}}{U_{\text{in}}}}\right)^{2}~{\text{dB}}=20\log \left({\frac {U_{\text{out}}}{U_{\text{in}}}}\right)~{\text{dB}}.} Vooluvõimenduse avalduse saamiseks väljendame võimsuse voolu ja takistuse kaudu, P = I 2 R {\displaystyle P=I^{2}R} : G I = 10 log ⁡ ( I out 2 R out I in 2 R in )   dB . {\displaystyle G_{I}=10\log {\left({\frac {I_{\text{out}}^{2}R_{\text{out}}}{I_{\text{in}}^{2}R_{\text{in}}}}\right)}~{\text{dB}}.} Kui sisendtakistus R in {\displaystyle R_{\text{in}}} ja väljundtakistus on võrdsed, siis valem lihtsustub: G I = 10 log ⁡ ( I out I in ) 2   dB = 20 log ⁡ ( I out I in )   dB . {\displaystyle G_{I}=10\log \left({\frac {I_{\text{out}}}{I_{\text{in}}}}\right)^{2}~{\text{dB}}=20\log \left({\frac {I_{\text{out}}}{I_{\text{in}}}}\right)~{\text{dB}}.}
Aglianico

Aglianico on viinamarjasort, millest valmistatakse punast veini. Kasvatatakse peamiselt Basilicatas ja Campanias.
Rohuneeme raketibaas

Rohuneeme raketibaas oli NSV Liidu sõjaväeobjekt ligi 48 hektarit hõlmaval alal Viimsi poolsaare tipus, Kelvingi ja Rohuneeme küla lähistel. Baasis asus NSV Liidu õhukaitsevägede seniitraketidivisjon aastatel 1959–1989 ning seal hoiti rakette S-75 ja S-300. Aastatel 1968–1970 kuulusid baasi varustusse ka 100 mm õhutõrjekahurid. 1970. aastatel lisandusid relvastusse tuumalõhkepeadega raketid, mis olid ette nähtud suurte sihtmärgigruppide hävitamiseks või sellise lennuki allatulistamiseks, mille pardal oli tuumarelv. Tuumalõhkepäid rakettidele S-75 hoiti hoidlates „rajatis 7A“, mille tüüpideks oli „Granit“ või „Pantsir“, mis mahutas kolm raketti. 1990. aasta märtsis toodi baasi uuem süsteem S-300PS. Uuem divisjon S-125 loodi 1968. aastal Viimsis aadressile Kalmistu tee 17, kalmistu juures olnud linnakuhooned jäid vanema divisjoni S-75 käsutusse. Hiljem on aladele rajatud tervise- ja suusarajad. Raketihoidla Raketihoidla NSV Liidu õhukaitseväed Eestis "S-75 seniitraketidivisjon". Eesti Sõjaajaloo Teejuht. 30. märts 2020. Vaadatud 6. juunil 2022. "Rohuneeme". Militarist. Vaadatud 6. juunil 2022. Ain Tähiste, Mart Mõniste (2018). "Rohuneeme uuem raketibaas (S-125) Viimsi vallas Harju maakonnas" (PDF). Projekt „Eesti 20. sajandi (1870–1991) sõjalise ehituspärandi kaardistamine ja analüüs”. Vaadatud 6.6.2022.
Julián Álvarez

Julián Álvarez (sündinud 31. jaanuaril 2000 Calchínis, Córdoba provintsis) on Argentina jalgpallur, kes mängib ründajana Inglismaa kõrgliigaklubis Manchester City ja Argentina jalgpallikoondises. Ta alustas klubikarjääri River Plate'is, millega liitus 2016. aastal. Argentina kõrgliigas debüteeris ta 2018. aasta oktoobris. Esimese värava lõi ta Argentina kõrgliigas 17. märtsil 2019 mängus Independiente vastu. 2019. aasta detsembris lõi ta Argentina karikavõistluste finaalis värava Central Córdoba vastu, kindlustades River Plate'i 3:0 võidu. 2021. aastal tuli Álvarez River Plate'iga Argentina meistriks. 18 väravaga oli ta liiga suurim väravakütt. Samal aastal valiti ta lisaks Lõuna-Ameerika aasta jalgpalluriks. 2022. aasta jaanuaris sõlmis ta viie ja poole aasta pikkuse lepingu Inglismaa kõrgliigaklubiga Manchester City, kuid ta jäi kuni hooaja lõpuni laenule River Plate'i. 25. mail 2022 lõi Álvarez Copa Libertadorese alagrupimängus kuus väravat Alianza Lima vastu. Manchester Citys mängis ta esimest korda Inglismaa superkarikafinaalis Liverpooli vastu; Manchester City kaotas 1:3 ja Álvarez lõi City ainsa värava. Inglismaa kõrgliigas debüteeris ta 7. augustil mängus West Ham Unitedi vastu. Kaks esimest väravat lõi ta liigas sama aasta 31. augustil 6:0 võidumängus Nottingham Foresti üle. Argentina jalgpallikoondises tegi Álvarez debüüdi 3. juunil 2021 MM-i valikmängus Tšiili vastu. Koondisekarjääri esimese värava lõi ta 29. märtsil 2022 MM-i valikmängus Ecuadori vastu. 2021. aastal võitis ta Argentina koondisega Copa América. 2022. aastal tuli ta Argentina koondisega maailmameistriks. 2022. aasta maailmameistrivõistlustel lõi Álvarez kokku neli väravat: esimese viimases alagrupimängus Poola vastu, teise kaheksandikfinaalis Austraalia vastu ning kolmanda ja neljanda poolfinaalis Horvaatia vastu. River Plate Argentina Primera División: 2021 Copa Argentina: 2018–19 Supercopa Argentina: 2019 Trofeo de Campeones: 2021 Copa Libertadores: 2018 Recopa Sudamericana: 2019 "CITY SIGN JULIAN ALVAREZ FROM RIVER PLATE". mancity.com. 31.1.2022. Vaadatud 6.6.2022 "Man City 6-0 Nottingham Forest: Erling Haaland scores another hat-trick in easy victory". BBC Sport. 31. august 2022. Vaadatud 31. augustil 2022.
Roman Kutuzov

Roman Kutuzov (16. veebruar 1969 Vladimir – 5. juuni 2022) oli Venemaa sõjaväelane, kindralmajor. Matt Murphy (6. juuni 2022). "Ukraine war: Another Russian general killed by Ukrainian forces - reports". www.bbc.com (inglise). BBC News. Vaadatud 6. juunil 2022. "Russian general killed in eastern Ukraine, Russian state media reporter says" (inglise). Reuters. 5. juuni 2022. Vaadatud 6. juunil 2022.
Roman Berdnikov

Roman Berdnikov (sündinud 31. augustil 1974 Obi-äärses Kamenis) on Venemaa sõjaväelane, kindralleitnant (2020), alates 28. septembrist 2022 Lääne Sõjaväeringkonna ülem. "Mercenary Vladimir Andonov killed by Ukrainian sniper with two Russian generals dead in separate attack, reports claim". skynews.com.au (inglise). 7. juuni 2022. Vaadatud 7. juunil 2022. Matt Murphy (6. juuni 2022). "Ukraine war: Another Russian general killed by Ukrainian forces - reports". www.bbc.com (inglise). BBC News. Vaadatud 6. juunil 2022. His death comes as rumours circulated on social media that a second senior officer, Lt Gen Roman Berdnikov, commander of the 29th Army, was also killed in fighting over the weekend. The BBC cannot independently verify the claims.  Roman Berdnikov – pildid, videod ja helifailid Wikimedia Commonsis
Hammudiidide dünastia

Ziriididest iseseisvunud Põhja-Aafrika dünastia kohta vaata artiklit Hammadiidide dünastia. Hammudiidide dünastia (araabia keeles بنو حمود, Banū Ḥammūd) oli berberistunud araabia moslemite suguvõsa, mis oli lühikest aega võimul Córdoba Kalifaadis, Málaga ja Algecirase Taifades ning Ceutas. Dünastia sai nime oma esivanema Hammudi järgi, kes oli Idrisiidide dünastia rajaja Idris ibn Abdallahi järeltulija Hasani lapselapselaps, kes oli omakorda Fatimah' ja Ali laps ning islami prohveti Muḩammadi lapselaps. Kui Sulayman ibn al-Hakam oma berberitest liitlastele Andaluusias maid jagas, määrati kaks Hammudiidide suguvõsa liiget Algericase, Ceuta ja Tangeri kubernerideks. Sellega said Hammudiidid Gibraltari väina ülese kaubanduse enda kontrolli alla ja kiiresti väga mõjukateks. Ceutat valitsenud Hammudiid Ali ibn Hammud al-Nasir väitis, et tegutseb kukutatud kaliifi Hisham II hüvanguks ning marssis 1016. aastal Córdobasse, kus ta kaliifiks krooniti. Viimane Hammudiidide kaliif kukutati aastal 1056, kui Granada Ziriidid Málaga enda kontrolli alla võtsid. Ziriidid olid varem olnud Hammudiidide suurimad liitlased. Hammudiidide suguvõsa pages Ceutasse. Lane-Poole (1894), p.21 Altamira, Rafael (1999). "Il califfato occidentale". Storia del mondo medievale. Kd II. Lk 477–515. Hammudids, A. Huici Miranda, The Encyclopaedia of Islam, Vol. III, ed. B. Lewis, V.L. Menage, C. Pellat and J. Schacht, (Brill, 1986), 147;"HAMMUDIDS, dynasty which reigned over various towns in Muslim Spain from 407/1016 till 450/1058. Sulayman al-Musta'm [q.v.], on his second succession to the caliphal throne in Shawwal 4O3/ May 1013, had to distribute large fiefs among the Berbers who had raised him to power. He allotted to 'Ali b. Hammud the governorship of Ceuta and to his brother al-Kasim that of Algeciras, Tangier, and Arzila. The two were genuine Idrisids [q.v.], their great-grandfather Hammud being the great-grandson of Idris II." Scales, Peter (1994). The Fall of the Caliphate of Cordoba: Berbers and Andalusis in Conflict. Kd II. BRILL. Lk 38–109 & 142–182. ISBN 9789004098688. Bosworth, Clifford Edmund (2004). The New Islamic Dynasties: A Chronological and Genealogical Manual. Edinburgh University Press. Lk 14–16. ISBN 9780748621378. ..or were Berberised Arabs like the Hammudids... Lane-Poole, Stanley (1894). The Mohammadan Dynasties: Chronological and Genealogical Tables with Historicals Introductions. Constable. Lk 23–25. ISBN 9781402166662. Collins, Roger (2012). Caliphs and Kings: Spain 796-1031. Wiley-Blackwell. ISBN 9781118273999.
Odessa Classics

Odessa Classics on Ukrainas Odessas toimuv iga-aastane klassikalise muusika festival. Esimest korda toimus see 10.–14. juunil 2015. Traditsiooniliselt toimuvad kontsertidega samal ajal ka kunstinäitused ja kultuurikonverentsid. Ukraina klassikafestivalidest on see suurim. Venemaa sissetungi tõttu Ukrainasse toimub festival 2022. aastal eksiilis. See algas kontsertidega Tallinnas, Laulasmaal ja Tartus, kus koos Ukraina interpreetidega osalesid Briti-Saksa viiuldaja Daniel Hope, ERSO ja Eesti viiuldaja Hans Christian Aavik. Festival jätkub Kreekas Thessalonikis ja Saksamaal Bonnis. Festivali kunstiline juht on pianist Aleksei Botvinov, kes oli ka festivali algataja 2015. aastal. Meelis Kubits, "Odessa Classics Tallinn näitas euroopalikku Odessat", Postimees, 6. juuni 2022 (vaadatud 6. juunil 2022) "Ukraina muusikafestival Odessa Classics toimub tänavu Eestis", ERR, 28.04.2022 (vaadatud 6. juunil 2022) Raimu Hanson, "Ukraina suurim klassikalise muusika festival ulatub tartlaste ette", Postimees, 2. juuni 2022 (vaadatud 6. juunil 2022) Festivali koduleht Meelis Kubits, "Odessa Classics Tallinn näitas euroopalikku Odessat", Postimees, 6. juuni 2022 Raimu Hanson, "Ukraina suurim klassikalise muusika festival ulatub tartlaste ette", Postimees, 2. juuni 2022 "Ukraina muusikafestival Odessa Classics toimub tänavu Eestis", ERR, 28. aprill 2022